《府主仆射王抟生日（昭宗光化三年己未八月献）》
唐代·徐夤

熊罴先兆庆垂休，天地氤氲瑞气浮。李树影笼周柱史，

昴星光气汉酂侯。数钟龟鹤千年算，律正乾坤八月秋。

勋业定应归鼎鼐，生灵岂独化东瓯。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。